dráždivý kašel - dieťa
dobrý deň, syn 7,5 r. má niekoľko dní suchý dráždivý kašeľ...nemá ani sople, horucku, nic, len tento kasel ..niekedy sa rozkasle a nevie to vobec zastavit... najprv kaslal len cez noc, davala som mu nocny sirup tussirex, potom uz aj cez den- skusili sme erdomed, potom trifed, co by ste nam poradili?
Dobrý deň,
ďakujeme za Vašu otázku.
Na liečbu suchého dráždivého kašla sa používajú Antitusiká. Sú to liečivá, ktoré centrálne (opioidné a.) alebo periférne (neopioidné a.) tlmia kašeľ. Medzi hlavné účinné zložky tejto skupiny patrí: butamirát, dropropizín, oxeladín, dextromethorpan. Dostupné su vo forme kvapiek, sirupov, alebo pastiliek, ktoré pôsobia priaznivo na sliznicu hrdla, tlmia suchý dráždivá kašeľ. Prechodne odstraňujú škriabanie v hrdle. Naopak,  na liečbu vlhkého kašľa (kašeľ s hlienom, produktívny kašeľ) sa používajú expektoranciá. Pomáhajú telu zbaviť sa nadbytočného hlienu tak, že ho zjemňujú a riedia. Sú to účinné látky ako ambroxol, bromhexin, acetylcisteín, erdosteín (Erdomed) i mnohé rastlinné výtažky. Trifed je liek viazaný na lekársky predpis. Z toho dôvodu, jeho užívanie je pod dohľadom lekára. Vhodným liekom pre Vášho syna je napríklad sirup
Tussical
. Obsahuje liečivo butamirát, ktoré patrí do skupiny liečiv nazývaných antitusiká (liečivá tlmiace kašeľ). Je určený proti suchému dráždivému kašľu rôzneho pôvodu. Dávkovanie pre deti vo veku 6-12rokov je 10 ml sirupu 3x denne. V prípade pretrvávajúcich ťažkostí, či zhoršení zdravotného stavu, odporúčam návštevu lekára.
Prajem pekný zvyšok dňa.
PharmDr. Anna Pacalajová